stanford-oval/wikipedia huggingface dataset:
תעריף עומס וזמן בישראל
הערות שוליים

↑  רשות החשמל, רשות החשמל מפרסמת החלטה בנושא תיקון מקבצי שעות הביקוש במטרה להתאים את מבנה תעריף העומס והזמן (תעו"ז) לשילוב משמעותי של אנרגיה סולארית ואגירה, באתר gov.il, הודעה לעיתונות מתאריך 28 באוגוסט 2022
↑  מהפכה בחברת החשמל: תשלום החשבון בדרך לשינוי קיצוני, באתר אייס, 28 באוגוסט 2022
↑  השעות משתנות לפי עונות השנה
1 2  מחירי התעו"ז במתח נמוך, באתר חברת החשמל לישראל, ‏1 באפריל 2023
↑  עודד שורר, תעריפי חשמל לפי שעות עומס ושפל יופעלו בשנת הכספים הבאה, מעריב, 27 בינואר 1983
↑  ליאור גוטמן, לקוחות בזבזניים ישלמו יותר: רשות החשמל משנה את תעריף החשמל, באתר כלכליסט, 23 במאי 2011
↑  שלומי דונר, חשבון החשמל: אפשר לעבור לתעריף אחר, באתר ynet, 27 בינואר 2003
↑  הכנסות והוצאות משק הבית, נתונים מסקר הוצאות משק הבית 2018 – סיכומים כלליים, באתר הלשכה המרכזית לסטטיסטיקה, ‏29 אוקטובר 2020
↑  חברת החשמל בגירעון?! הציבור ישלם יותר!, באתר הכנסת, ‏14 ביוני 2011
תסמונת בארט

| --- | --- |

 תחום:  גסטרואנטרולוגיה 
 קישורים ומאגרי מידע
 eMedicine:  364050 
 MeSH:  D001471
 סיווגים
 ICD-11:  DA23.0 
 
תסמונת בארט, או ושט על שם בארט (באנגלית: Barrett's esophagus) היא תהליך מטאפלסטי שבו משתנה אפיתל הוושט בחלקו התחתון מאפיתל קשקשי לאפיתל עמודי בלוטי, בעיקר כתוצאה מדלקות הוושט על רקע רפלוקס קיבתי ושטי ממושך. תהליך זה הוא גורם הסיכון העיקרי לאדנוקרצינומה של הוושט.
ב-1950 תיאר נורמן בארט, מנתח בריטי נודע, את התסמונת הנושאת את שמו: נוכחות רירית עמודית בוושט, המלווה לעיתים קרובות בהיצרות ובכיב בוושט האמצעי.
אפידמיולוגיה

תסמונת בארט אינה תופעה נדירה, ושכיחותה נעה בין 1% ל-4% באוכלוסייה (בניתוחים שלאחר המוות שכיחותה מגיעה אף ל-12%). המצב שכיח יותר בגברים מאשר בנשים, ביחס של 1:3, וכן בגילאים 40–60 ואנשים לבנים.
פתופיזיולוגיה

יש שתי תאוריות הקשורות להתפתחות תסמונת בארט: התאוריה המולדת והתאוריה הנרכשת. התאוריה המולדת מתבססת על העובדה, כי מתהליך ההתפתחות העוברית מוצאו של הוושט הוא מהמעי הקדמי המצופה באפיתל עמודי. בחודשי ההתפתחות החמישי והשישי מתחיל אפיתל הוושט להשתנות מעמודי לקשקשי, והשינוי מופיע תחילה באמצע הוושט, מתפשט לשני הכיוונים ונשלם לפני הלידה. עצירת התפתחות זו עלולה להביא לוושט בארט. עם זאת, קיימות הסתייגויות שונות באשר לתאוריה זו, בין היתר משום שמעולם לא נראה ושט בארט בעובר, וכי השינויים ההיסטולוגיים נראים כשינויים מטאפלסטיים. לכן, התאוריה הנרכשת מקובלת יותר, ולפיה האפיתל העמודי בוושט מופיע בעקבות דלקת כרונית מאחר שבדלקת יש שחיקה של הוושט מתכולת הקיבה החומצית, והאפיתל העמודי מפריש הריר עמיד יותר בפני החומצה.
בוושט בתסמונת בארט רירית אדומה וקטיפתית מחליפה את הרירית החלקה הוורודה המאפיינת את הוושט. לשונות של רקמת אפיתל עמודי ניכרות כעולות מן הקיבה לכיוון מעלה הוושט, כאשר המקטע המטאפלסטי מסווג לפי אורך – מקטע קצר הוא עד 3 ס"מ, והוא הנפוץ יותר, ומקטע ארוך הוא למעלה מכך. מבחינה היסטופתולוגית, ניתן לראות שלוש צורות אפשריות של אפיתל: אפיתל הדומה לרירית של פי הקיבה (קרדיה, האזור העליון בקיבה), אפיתל הדומה לאזור קרקעית הקיבה (פונדוס) ואפיתל הדומה לזה של אפיתל המעי, וכל זאת בליווי תאי גביע. כמו כן, ניתן לראות שינויים דלקתיים בחומרה שונה, כגון גודש, בצקת, הסננה דלקתית חריפה או כרונית הכוללת תאי פלזמה, לימפוציטים ואאוזינופילים.
פתופיזיולוגיה > סיבוכים

תסמונת בארט יכולה לגרום להיווצרות של כיב פפטי מדמם בוושט, או להתפתחות של אדרנוקרצינומה. השכיחות של אדנוקרצינומה נעה בין 2.5% ועד 41% מהחולים בהם אובחנה תסמונת בארט ובממוצע כ-10%. לכן, נחשב השינוי המטאפלסטי בוושט כשינוי טרום ממאיר. הסיכון לקרצינומה גבוה יותר אצל גברים מעשנים, כאשר הגיל הממוצע להופעת סרטן הוא 57 שנים.
תסמינים

התסמינים הנלווים לתסמונת בארט נגרמים על ידי הרפלוקס מהקיבה לוושט ותוצאותיו: קושי בבליעה, צרבת, כאבים ברום הבטן, ירידה במשקל והקאה דמית.
אבחנה

תסמונת בארט ניתנת לאבחון באנדוסקופיה. הרירית העמודית נראית אדומה בוושט התחתון, ולעיתים יש בה קרומיות מדומות נמקיות. קו Z, קו הגבול בין הוושט לקיבה, יכול להיות מעוות ולהיראות כתסמונת בארט, אף שאין מדובר בתסמונת זו. כיב גדול ועמוק, היצרות או דלקת הוושט צריכים לעורר חשד לרירית עמודית. סדיקת רנטגן של הוושט אינה רגישה מספקת, אולם המראה הרנטגני המובהק הוא של היצרות או כיב באמצע הוושט עם בקע סרעפתי גדול (מראה זה לא קיים בחלק מן המקרים). חומרת התסמונת מסווגת לפי סיווג פראג.
טיפול

בשל סיכון היתר לממאירות בחולים אלו, קיימות הנחיות למעקב לאחר אבחנה של ושט בארט. המעקב נעשה בגסטרוסקופיה שבה תמיד נלקחות ביופסיות אקראיות מאזור בו רואים שינוי. המחקרים מראים, שסרטן ושט המתגלה תוך כדי מעקב מעין זה, יהיה בדרך-כלל בשלב מוקדם יותר ובעל סיכוי שרידות גבוה יותר בהשוואה לסרטן ושט המתגלה בעקבות הופעת תסמינים.
בוושט על שם בארט אין צורך לטפל. הטיפול המומלץ הוא רק על ידי תרופות המווסתות את החומצה על מנת לעצור את התקדמות המחלה, או על ידי ניתוח נגד רפלוקס (פונדופליקציה). ההמלצה היחידה לחולים עם תסמונת זו היא לעבור בדיקת גסטרוסקופיה כל שלוש שנים על מנת לעקוב אחרי התפתחות הרקמה לסרטנית. לפני שמתפתח סרטן הוושט מופיעים תאים טרום סרטניים בושט. מצב זה נקרא דיספלסיה והוא מאובחן רק בביופסיה. כאשר במצבים מסוימים תהיה המלצה על הסרת הרקמה הנגועה בין אם בניתוח או בשיטות אחרות.
לאחרונה פורסמו קווים מנחים של האיגוד הגסטרואנטרולוגי האמריקאי שממליצים על שימוש ב אבלציה גלי רדיו (Radio Frequency Ablation) כדי להשמיד תאים טרום סרטניים בחולים עם ושט בארט. זאת בעקבות תוצאות מבטיחות לאבלציה באמצעות גלי רדיו  RF בתסמונת זו שפורסמו בעיתונות הרלוונטית. ממחקרים אלו עולה כי אבלציה באמצעות גלי RF  עשויה לסלק את התאים הפרה-ממאירים האופייניים לוושט על-שם בארט. השיטה מבוססת על חום המיוצר על ידי גלי רדיו המביא להרס סלקטיבי של רקמה, מחסל לחלוטין שגשוג תאים אטיפיים ברירית הוושט ב-95% מהמטופלים לאחר תקופת מעקב של 5 שנים. השיטה הפכה להיות מקובלת על ידי ה-FDA האמריקאי ב-1997. קיומה של דיספלזיה חמורה מהווה הוריה להתערבות טיפולית שיכולה להיות אנדוסקופית או ניתוחית. השיטה אינה כרוכה באשפוז והמטופל משתחרר לביתו תוך שעתיים בלבד מתום הפעולה. היא כוללת שתי פעולות גסטרוסקופיה, כאשר בפעולה הראשונה נעשית הצריבה, וכחודשיים לאחר מכן מתבצעת הגסטרוסקופיה השנייה שבה בודקים האם יש צורך בטיפול נוסף. במידה וקיימת שארית של הרקמה הפתולוגית ניתן טיפול צריבה נוסף. ההחלמה מהירה ואין פגיעה באיכות החיים לטווח הרחוק. חשוב להבין כי השיטה החדשה אינה מרפאת או מקלה את בעיית ההחזר הוושטי, אלא מונעת את התפתחות הסרטן ברירית הוושט הפגועה.
תמונה היסטולוגיה של ושט על שם בארט. ניתן לראות תאי גביע.
Alice in Chains (אלבום)

Alice in Chains (מכונה לעיתים גם "The Dog Album", "The Dog Records" (בתרגום מילולי: "תקליט הכלב") ו"Tripod" (ה"חצובה")) הוא האלבום השלישי של להקת הגראנג' אליס אין צ'יינס.
האלבום מכונה לפעמים "The Dog Album" "Tripod" או "Three" בגלל תמונת העטיפה שלו, שמציגה כלב עזוב בעל שלוש רגליים, שלטענת חברי הלהקה מנציח את הכלב שרדף אחרי שון קיני בילדותו. האלבום הגיע מיידית אל המקום הראשון במצעדי המכירות ועם הזמן הגיע למעמד של פלטינה כפולה. השיר "Frogs" כולל הקלטה של קרקורי צפרדעים שחברי הלהקה הקליטו בעצמם, כאשר הם נאלצים לשלם 10,000 דולר עבור שבוע של הקלטות על גדות הנחל.
גם הפעם התקשתה הלהקה להשלים את כל ההופעות שתוכננו לשם קידום האלבום בגלל בעיות ההתמכרות של ליין סטאלי. השורה הפותחת של האלבום (מתוך השיר "Grind") נחשבת בעיני רבים לתגובתו של ג'רי קאנטרל על השמועות על התפרקותה של הלהקה ומותו של סטאלי ("הייתי מכניס אתכם לבור האפל ביותר ומייעץ לכם בחוכמה שלא לתכנן את הלווייתי לפני שהגוף מת"). דרך השיר "Head Creaps" מעביר סטאלי את תגובתו למבקרים את דרך חייו, וכמו כן מתאר את היצורים הדמיוניים ("קריפס") שהתנחלו בראשו ומשכנעים אותו להמשיך ולחיות. זהו השיר היחיד שהלחין סטאלי באלבום ("יום יבוא ואמצא דרך להמריא מכאן, יום יבוא וראשי יהיה זה שיוביל אותי, יום יבוא, אדוני הנרצעים"). הבלדה "Heaven Beside You" מהווה לכל הדעות פנייה ישירה של קאנטרל לסטאלי בנוגע למצבו של האחרון ("היֵה מה שתהיה, ראה את מה שבאת לראות, הייתי מה שאתה רוצה להיות, אני לא אוהב מה שאני רואה. כמו הקור החורפי המקפיא ביותר, גן עדן לצדך... בפנים גיהנום").
רשימת השירים

מילות השירים נכתבו על ידי ליין סטאלי (למעט היכן שמצוין אחרת).
| Alice in Chains> מס' | Alice in Chains> שם | Alice in Chains> מילים | Alice in Chains> לחן | Alice in Chains> משך | Alice in Chains>  | Alice in Chains>  | Alice in Chains>  | Alice in Chains>  | Alice in Chains>  |
| --- | --- | --- | --- | --- | --- | --- | --- | --- | --- |
| 1. | Grind  | ג'רי קאנטרל | ג'רי קאנטרל | 4:44 |  |  |  |  |  |
| 2. | Brush Away  |   | קאנטרל, מייק אינז, שון קיני | 3:22 |  |  |  |  |  |
| 3. | Sludge Factory  |   | קאנטרל, קיני | 7:12 |  |  |  |  |  |
| 4. | Heaven Beside You  | קאנטרל | קאנטרל, אינז | 5:27 |  |  |  |  |  |
| 5. | Head Creeps  |   | סטאלי | 6:28 |  |  |  |  |  |
| 6. | Again  |   | קאנטרל | 4:05 |  |  |  |  |  |
| 7. | Shame in You  |   | קאנטרל, אינז, קיני | 5:35 |  |  |  |  |  |
| 8. | God Am  |   | קאנטרל, אינז, קיני | 4:08 |  |  |  |  |  |
| 9. | So Close  |   | קאנטרל, קיני | 2:45 |  |  |  |  |  |
| 10. | Nothin' Song  |   | קאנטרל, קיני | 5:40 |  |  |  |  |  |
| 11. | Frogs  |   | קאנטרל, אינז, קיני | 8:18 |  |  |  |  |  |
| 12. | Over Now  | קאנטרל | קאנטרל, קיני | 7:03 |  |  |  |  |  |
| משך כולל: | משך כולל: | משך כולל: | משך כולל: | 1:04:48 |  |  |  |  |  |
| רצועות בונוס ששוחררו ביפן> מס' | רצועות בונוס ששוחררו ביפן> שם | רצועות בונוס ששוחררו ביפן> לחן | רצועות בונוס ששוחררו ביפן> משך | רצועות בונוס ששוחררו ביפן>  | רצועות בונוס ששוחררו ביפן>  | רצועות בונוס ששוחררו ביפן>  | רצועות בונוס ששוחררו ביפן>  | רצועות בונוס ששוחררו ביפן>  | רצועות בונוס ששוחררו ביפן>  |
| --- | --- | --- | --- | --- | --- | --- | --- | --- | --- |
| 13. | Again (Tattoo of Pain Mix)   | קאנטרל | 4:03 |  |  |  |  |  |  |
| 14. | Again (Jungle Mix או Club Mix)   | קאנטרל | 4:08 |  |  |  |  |  |  |
| משך כולל: | משך כולל: | משך כולל: | 1:12:59 |  |  |  |  |  |  |
תיבת דואר

תיבת דואר בריטית באוקספורד
תיבת דואר היא תיבה המיועדת לאיסוף דואר יוצא מבויל, לשם שליחתו ליעדו. בישראל, תיבות הדואר מוצבות מטעם דואר ישראל ברחובות היישובים ובסמוך לסניפי דואר.
לעיתים מכנים בטעות בשם "תיבת דואר" את תיבת המכתבים הממוקמת בפתחי בניינים לשם קבלת דואר נכנס עבור הדיירים.
במדינות מסוימות קיימים מספר סוגי תיבות דואר שונים, המשמשים להפרדה בין מכתבים המיועדים לאזורים שונים או בין סוגי משלוח שונים. באוסטרליה - תיבה צהובה משמשת למשלוח מהיר ואילו תיבה אדומה למשלוח רגיל. בישראל התקיים במשך שנים מעטות נוהג דומה, כשהתיבה האדומה שימשה למכתבים הממוענים לכתובות מחוץ לעיר בה שוכנת התיבה, והצהובה לדואר בתוך העיר. הפרדה זו בוטלה, ובעשור השני של המאה ה-21, תיבות הדואר צבועות כולן באדום.
ריקון התיבות מבוצע בין מספר פעמים ביום למספר פעמים בשבוע. על גבי תיבת הדואר מצוינים מועדי הריקון או השעה בה מתבצע הריקון האחרון ביום.
היסטוריה

תיבת הדואר הראשונה שהוצגה לשירות הציבור הוצבה בפירנצה, ב-1650 והייתה מיועדת להנחת מכתבי הלשנה אנונימיים. בשנת 1653 הוצבו תיבות דואר ברחבי פריז באיים הבריטיים הוצבה תיבת דואר עצמאית (כזו שאינה חלק ממבנה, אלא מוצבת ברחוב) באי ג'רזי בשנת 1852, בהמלצת הסופר אנתוני טרולופ, שבאותה עת עבד בדואר. שנה לאחר מכן הותקנה תיבה כזו באנגליה. בארצות הברית הותקנו תיבות דואר בשנות ה-50 של המאה ה-19.
דגמים

תיבות דואר הן מדגמים אחדים:
תיבת פנס (lamp box) - תיבה קטנה הניצבת על עמוד קצר או מחוברת לעמוד של פנס רחוב (מכאן שמה) או מחוברת לקיר.
תיבת עמוד (pillar box) - תיבה הניצבת ברחוב באופן עצמאי.
תיבת קיר (wall box) - תיבת דואר המוטמנת בתוך קיר
תיבת פנס מוצמדת לעמוד טלגרף באירלנד
תיבת עמוד בדגם משנת 1856
תיבת קיר בקיימברידג'
תיבות דואר ממדינות שונות

הצבעים הנהוגים בעולם לתיבות דואר הם אדום (למשל בישראל, בלגיה, הודו, תאילנד, נורווגיה), צהוב (למשל בקפריסין, צרפת, גרמניה), ירוק (למשל בסין, אירלנד), כחול (למשל בארצות הברית, שוודיה) וכתום (למשל בצ'כיה ובהולנד).
תיבת דואר סינית בהונג קונג
תיבת דואר בגרמניה
תיבה נוספת מגרמניה
תיבת דואר ביפן
תיבת דואר אמריקאית
תיבת דואר במונטריאול, קנדה
תיבות דואר בצ'כיה
תיבת דואר בברזיל
תיבות דואר מנדטוריות בירושלים
תיבת דואר בקפריסין
תיבת דואר מנדטורית (שאינה בשימוש) מותקנת בקיר בית הדואר הישן של הוד השרון
תיבות דואר בדואר המכרזי בפתח תקווה
תיבת דאר ביישוב כפר ורדים. ברקע תיבות דאר חדישות
הערות שוליים

↑  Almanahul Filatelic 1981, עמוד 136
↑  Ken Lawrence, Before the Penny Black (First Series)
↑  Vanessa Barford, Are there places more British than the UK?, BBC, 8 March 2013
↑  Postal Collection Mailboxes, National Postal Museum
| --- | --- |
בקרת זהויות :  NKC: ph989082
תסמונת

תִּסְמוֹנֶת (בלעז סִינְדְרוֹם) היא אוסף תסמינים, הנוטים להופיע יחדיו.
ברפואה ובפסיכולוגיה, תסמונת מתייחסת לאוסף תסמינים המציינים את קיומה של מחלה מסוימת. זוהי תופעה שבה מספר מצבים קליניים מתגלים על ידי סימנים, תסמינים או תופעות בלתי רגילות המתאגדות ביחד, ובכך נותנים לרופא אותות אזהרה על מצבו של המטופל.
למשל, אף סתום, כאב גרון, כאב ראש, עייפות וחום הם תסמינים המופיעים יחדיו לעיתים קרובות כתסמונת שלרוב מכונה שפעת.
גורמים

תסמונת מסוימת יכולה להתפתח מגורם יחיד או משילוב של מספר גורמים.
סוגים שונים של תסמונות

התסמונת יכולה להיות מסווגת כנוירוזה, פסיכוזה, מצב נפש אחר, מחלה פתולוגית הנובעת מפגם גנטי, תמונה קלינית אחרת, או כתופעה חברתית רחבת היקף. בזמן האחרון נעשה ניסיון לתאר תופעות או תגובות חברתיות כתסמונות.
סוגים שונים של תסמונות > מחלות נפש

סדרת תסמינים שמופיעים אצל חולה נפש שמבקר במקום עליו הוא שמע או קרא רבות כגון: תסמונת גן עדן באיים טרופיים, תסמונת פירנסה בערים גדושות יצירות אומנות חשובות, תסמונת פריז- הפרעה נפשית שפוגעת באנשים מסוימים בעת ביקורם בפריז, כתוצאה מהלם מהפער בין המציאות לציפיותיהם ביחס לעיר, ותסמונת ירושלים בערים בעלות חשיבות היסטורית ודתית. הלוקה בתסמונת זו נוטה להאמין שהוא דמות היסטורית חשובה. זו פסיכוזת שיגעון גדלות ומשיחיות.
תסמונת סטוקהולם – נוירוזה של הזדהות עם החוטף.
תסמונת דה קלרמבו (ארוטומניה) – אמונה של הלוקה בתסמונת שמישהו אחר מאוהב בו.
תסמונת מינכהאוזן – התחזות לחולה כדי לקבל תשומת לב מהצוות הרפואי (להבדיל מהיפוכונדריה שהלוקה בה באמת מאמין שהוא חולה).
אפקט פלורנס נייטינגייל.
תסמונת קובאד – בדרך כלל אצל גברים. תחושת היריון והזדהות עם בת זוגם הנמצאת בהיריון.
תסמונת אליס בארץ הפלאות.
תסמונת המופע של טרומן – הלוקה בתסמונת זו מאמין שהוא נמצא בתוכנית טלוויזיה.
סוגים שונים של תסמונות > מחלות גנטיות

תסמונות הקשת האוטיסטית כגון תסמונת אספרגר, תסמונת X שביר – פגם בכרומוזום X הגורם ללקות אינטלקטואלית (פיגור) ובחלק גדול מהמקרים גם לאוטיזם קלאסי ולהגברת תיאבון חולנית, תסמונת רט.
תסמונת טורט.
תסמונת מרפן – פגם גנטי תורשתי שנובע בחסר של קולגן.
תסמונת הורנר – מחלה הנובעת מהפרעה בעצבים הסימפתטיים.
תסמונת דאון – עותק עודף של כרומוזום מספר 21 הגורם לפיגור, תווי פנים ייחודיים, עודף גמישות במפרקים, חור במחיצת הלב וככל הנראה גם להחלשת מערכת החיסון והאצת ההזדקנות.
תסמונת מאיסתני – הפרעה אוטואימונית במקום המפגש של עצב-שריר
תסמונת בכצ'ט – מחלה אוטואימונית.
תסמונת סיוגרן
תסמונת פרדר וילי – פגם גנטי נדיר.
תסמונת אנגלמן
תסמונת אטקסיה טלנגיאקטזיה – פגם גנטי הגורם למנת משכל נמוכה, נכות ונטייה לסרטן בגיל צעיר.
תסמונת ויליאמס – גורם לעיכוב בהתפתחות ולליקויי למידה קשים
תסמונת אלפורט – פגם גנטי בשרשראות הקולגן, הגורם למחלת כליות קשה, ולפגיעה בשמיעה ובראייה.
תסמונת טריצ'ר קולינס – פגם גנטי הגורם לעיוות תווי הפנים, לקויות שמיעה ואכילה.
תסמונת טרנר – חוסר מלא או חלקי של אחד מכרומוזומי ה-X.
תסמונת בלום – הפרעה תורשתית שמאפייניה הם על פי רוב שברים ושינויי סדר בכרומוזומים.
תסמונת קליפסטרה – תסמונת נדירה הנגרמת על ידי פגם בכרומוזום התשיעי, מתאפיינת במגוון לקויות קוגניטיביות, התפתחותיות ורפואיות.
תסמונת FOP – תסמונת הגורמת לרקמות החיבור בגוף להפוך לעצם.
תסמונת פלן מקדרמיד - הפרעה תורשתית בכרומזום 22 הקשורה לעיכוב התפתחותי.
סוגים שונים של תסמונות > מחלות זיהומיות

תסמונת הכשל החיסוני הנרכש (איידס)
תסמונת ההריון רווי האלכוהול – פיגור קל מלווה בלקות למידה קשה מאוד, תווי פנים ייחודיים וקומה נמוכה.
תסמונת רייטר
סוגים שונים של תסמונות > תסמונות כתוצאה מחבלה

תסמונת צליפת שוט
תסמונת מעיכה
תסמונת תעלת שורש היד (Carpal Tunnel Syndrome) – פציעה הנובעת מתנועות חוזרניות (Repetitive Strain Injuries), למשל מהקלדה או שימוש בעכבר המחשב בתנוחות יד לא מומלצות.
סוגים שונים של תסמונות > תסמונות שהגורם להן טרם נמצא

תסמונת התשישות הכרונית ("מחלת היאפים") – עייפות ותשישות בלתי מוסברת (עלה חשד שהיא קשורה בהרפס אך דרוש מחקר נוסף).
תסמונת מוות בעריסה (עלה חשד שהיא קשורה בגורמים שונים כמו עישון פסיבי וגזים הנפלטים מחימום ביתי אך דרוש מחקר נוסף).
תסמונת המעי הרגיז (IBS).
תסמונת אירלן
תסמונת הוואנה - מספר תסמינים רפואיים שהגורם להם אינו ידוע ואשר התגלו בעיקר בדיפלומטים אמריקאים.
סוגים שונים של תסמונות > אחרים

תסמונת טרום וסתית.
תסמונת היד הזרה (אפשרית ממגוון גורמים).
תסמונת רוקיטנסקי (תוצאה של זיהום הורמונלי או פגם גנטי המתבטא בתגובה להורמונים).
תסמונת עבודת המשמרות.
תסמונת דה קרוון.
הערות שוליים

1 2 3  Brown, T. E. (2005). Attention deficit disorder: The unfocused mind in children and adults. Yale University Press.
| --- | --- |
בקרת זהויות :  NLI: 987007555935105171  BnF: cb119470084 (data)  LCCN: sh85131629  NKC: ph136548
Back to Basics (אלבום של בילי בראג)

Back to Basics הוא אלבום משנת 1987 של המוזיקאי האנגלי בילי בראג, המהווה אוסף שירים משלושת אלבומיו הראשונים: "Life's a Riot with Spy vs Spy",‏ "Brewing Up with Billy Bragg" וה-EP‏ "Between the Wars". אוסף זה לא הכיל חומר חדש. השירים שנאספו במהדורה זו ממחישים נושאים מרכזיים חוזרים ונשנים בעבודתו של בראג: פרשנות ביקורתית ביותר על בריטניה התאצ'רית, המלווה בשירי אהבה פואטיים. האוסף שוחרר מחדש בנובמבר 1993 על ידי חברת התקליטים Cooking Vinyl.
רשימת השירים

"The Milkman of Human Kindness" (Life's a Riot)
"To Have and To Have Not" (Life's a Riot)
"Richard" (Life's a Riot)
"Lovers Town Revisited" (Life's a Riot)
"A New England" (Life's a Riot)
"The Man in the Iron Mask" (Life's a Riot)
"The Busy Girl Buys Beauty" (Life's a Riot)
"It Says Here" (Brewing Up With Billy Bragg)
"Love Gets Dangerous" (Brewing Up With Billy Bragg)
"The Myth of Trust" (Brewing Up With Billy Bragg)
"From a Vauxhall Velox" (Brewing Up With Billy Bragg)
"The Saturday Boy" (Brewing Up With Billy Bragg)
"Island of No Return" (Brewing Up With Billy Bragg)
"St Swithin's Day" (Brewing Up With Billy Bragg)
"Like Soldiers Do" (Brewing Up With Billy Bragg)
"This Guitar Says Sorry" (Brewing Up With Billy Bragg)
"Strange Things Happen" (Brewing Up With Billy Bragg)
"A Lover Sings" (Brewing Up With Billy Bragg)
"Between the Wars" (Between The Wars)
"Diggers' Song|World Turned Upside Down" (Between The Wars)
"Which Side Are You On?" (Between The Wars)
תערוכת פשעי המלחמה של הוורמאכט

מפגינים נגד התערוכה במינכן ב -12 באוקטובר 2002, עם כרזות פרו-ורמכט
תערוכת פשעי המלחמה של הוורמאכט (בגרמנית: Wehrmachtsausstellung) הייתה סדרה של שתי תערוכות שהתמקדו בפשעי המלחמה של הוורמאכט במלחמת העולם השנייה.
רקע

התערוכות סייעו בהפרכת המיתוס לפיו לא היה הוורמאכט שותף לפשעי המלחמה של גרמניה הנאצית. שתי התערוכות הופקו על ידי מכון המבורג למחקר חברתי (Hamburger Institut für Sozialforschung); הראשונה, תחת הכותרת "מלחמת השמדה: פשעי הוורמאכט מ-1941 עד 1944" (Vernichtungskrieg. Verbrechen der Wehrmacht 1941 bis 1944), נפתחה בהמבורג ב-5 במרס 1995 והוצגה ב-33 ערים גרמניות ואוסטריות, בהן הערים המבורג, מינכן, ברלין, בילפלד, וינה ולייפציג.
באמצעות מסמכים כתובים מתקופת מלחמת העולם השנייה וכן צילומי ארכיון הראו המארגנים כי הוורמאכט "היה מעורב בתכנון ובביצוע מלחמת השמדה נגד יהודים, שבויי מלחמה ואוכלוסייה אזרחית". ההיסטוריונים האנס הר (אנ') וגרד האנקל (Gerd Hankel) אצרו תערוכה זו. צפו בה 800,000 מבקרים, לטענת המארגנים. תפיסת הוורמאכט כבלתי פגום התערערה לאור העדויות. ב-9 במרס 1999 בשעה 4:40 בבוקר הותקפה התערוכה בזארבריקן בפצצה שפגעה בבניין בית הספר התיכון למבוגרים בו התקיימה התערוכה ובכנסייה הסמוכה לכנסיית "שלוסקירכה" (Schlosskirche).
התערוכה השנייה הוצגה לראשונה בברלין בנובמבר 2001 וניסתה ליישב מחלוקת שנוצרה עקב התערוכה הראשונה.
ביקורת וסקירה

ביקורת הושמעה על ייחוס שגוי, כגון תמונות של זוועות שביצעו חיילי ברית המועצות ויוחסו בטעות לגרמנים, וכן תמלול של חלק מהתמונות בתערוכה, למשל על ידי ההיסטוריון יליד פולין בוגדן מוזיאל וההיסטוריון ההונגרי קרישטיאן אונגווארי (Krisztián Ungváry). לאור הביקורת השעה ראש ומייסד מכון המבורג למחקר חברתי, יאן פיליפ רמצמה (אנ'), את התצוגה, בהמתנה לבחינת תוכנה על ידי ועדת היסטוריונים. בסקירה עלה שרק 20 מתוך 1,400 מבין התמונות שהוצגו בתערוכה היו תמונות של זוועות סובייטיות.
בדו"ח הוועדה מנובמבר 2000 נאמר כי ההאשמות על חומרים מזויפים אינן מוצדקות, אך כי בחלק מהתיעוד של התערוכה היו אי דיוקים וכי הטענות שהוצגו בתערוכה היו גורפות מדי.
בדו"ח אישרה הוועדה את אמינות התערוכה באופן כללי והסבירה כי הטעויות כבר תוקנו. הוועדה המליצה להרחיב את התערוכה כך שתכלול גם פרספקטיבה של הקורבנות, תוך הצגת החומר אך תוך השארת המסקנות לצופים.
התערוכה אינה על פשעיו של הוורמאכט בפולין הכבושה משני צדי קו קורזון. פשעים אלה הוצגו מאוחר יותר בתערוכה שונה בשם "הקשיחות הרבה ביותר: פשעי הוורמאכט בפולין, ספטמבר ואוקטובר 1939" (Größte Härte: Verbrechen der Wehrmacht) על ידי המכון להיסטוריה גרמנית בוורשה (Deutsches Historisches Institut Warschau).
תערוכה מתוקנת, 2004-2001

התערוכה המעודכנת נקראה "פשעי הוורמאכט: ממדיה של מלחמת השמדה, 1944-1941" (Verbrechen der Wehrmacht. Dimensionen des Vernichtungskrieges). התערוכה התמקדה במשפט הבינלאומי הפומבי והוצגה כתערוכה ניידת בין השנים 2001–2004. לאחר מכן הועברה לצמיתות למוזיאון הגרמני להיסטוריה בברלין.
סרטים

הסרט התיעודי Der unbekannte Soldat (החייל האלמוני) מאת מיכאל ורהובן (אנ') הוצג בקולנוע מאוגוסט 2006. הוא משווה בין שתי הגרסאות של התערוכות, ומציג את הרקע של יוצר התערוכה, יאן פיליפ רמצמה.
ראו גם

מיתוס הוורמאכט החף מפשעי מלחמה
פשעי המלחמה של הוורמאכט
פשעי הנאצים נגד האומה הפולנית (אנ')
יחס הגרמנים לאסירי מלחמה סובייטים
צדק נאצי ללא עונש: מסמכים על צדק נאצי
לקריאה נוספת

Heer, Hannes; Klaus Naumann, eds. (1995). Vernichtungskrieg: Verbrechen der Wehrmacht 1941-1944 (War of Annihilation: Crimes of the Wehrmacht). Hamburg: Hamburger Edition HIS Verlag. ISBN 3-930908-04-2.
הרטמן, כריסטיאן; הורטר, יוהנס; Jureit, Ulrike (2005): Verbrechen der Wehrmacht. Bilanz einer Debatte [פשעי הוורמאכט: ביקורת על הדיון], מינכן: מסת"ב 978-3-406-52802-6, הוצאת C.H. Beck (אנ')
הערות שוליים

↑  Hamburger Institut für Sozialforschung (6 בדצמבר 2002). "The exhibition "Verbrechen der Wehrmacht. Dimensionen des Vernichtungskrieges 1941-1944" in Luxemburg". Hamburg. נבדק ב-29 בפברואר 2016. {{cite web}}:  (עזרה)
↑  Hannes Heer (former staff member) (בדצמבר 2000). "The Wehrmacht and the Holocaust". Hamburg: Hamburger Institut für Sozialforschung. נבדק ב-29 בפברואר 2016. {{cite web}}:  (עזרה)
1 2  "Crimes of the German Wehrmacht: Dimensions of a War of Annihilation 1941-1944" (PDF). An outline of the exhibition. Hamburg Institute for Social Research. אורכב מ-המקור (PDF) ב-2018-12-08. נבדק ב-2006-03-12.
↑  Karl-Otto Sattler (1999-03-10). "Sprengstoffanschlag auf Wehrmachtsausstellung". Berliner Zeitung (בגרמנית). נבדק ב-2012-07-20.
↑  Hamburger Institut für Sozialforschung (8 באוקטובר 2002). "Exhibition "Crimes of the German Wehrmacht: Dimensions of a War of Annihilation, 1941-1944" opens in Munich". Hamburg. נבדק ב-29 בפברואר 2016. {{cite web}}:  (עזרה)
↑  Bogdan Musial, DA 10/2011 - Musial: Der Bildersturm, bpb.de (בגרמנית)
↑  Wehrmachtsausstellung: Hamburger Institut für Sozialforschung trennt sich von Hannes Heer, www.tagesspiegel.de (בגרמנית)
↑  Semmens, Kristin (2006), Review of Heer, Hannes, Vom Verschwinden der Täter: Der Vernichtungskrieg fand statt, aber keiner war dabei (באנגלית), H-German, H-Review, נבדק ב-2019-08-16
↑  "Crimes of the German Wehrmacht: Dimensions of a War of Annihilation 1941-1944: Press releases, January to November 2000" (PDF). Hamburg Institute for Social Research. אורכב מ-המקור (PDF) ב-24 בנובמבר 2015. נבדק ב-2015-11-25. {{cite web}}:  (עזרה)
↑  Größte Härte … Verbrechen der Wehrmacht in Polen September/Oktober 1939
↑  "Verbrechen der Wehrmacht. Dimensionen des Vernichtungskrieges 1941—1944". אורכב מ-המקור ב-2011-07-14. נבדק ב-2006-03-12.
| --- | --- |
בקרת זהויות :  GND: 4461149-3 
הפגנה נגד התערוכה במינכן, 2002
2000 (מספר)

| --- | --- |
 כתיב עשרוני:  2000 או 2,000
 במילים:  אלפיים
 מספר סודר:  האלפיים
 גימטריה:  ב' או תתתת"ת
 גורמים ראשוניים:   2000=2^{4}\cdot 5^{3}
 כתיב רומי:  MM
 כתיב בינארי:  11111010000
 כתיב הקסדצימלי:  7D0
2000 (נכתב גם 2,000; במילים: אלפיים) הוא מספר טבעי, עוקב ל-1999 וקודם ל-2001.
לקראת המעבר לשנת 2000, למוצרים שונים ניתן שם הכולל את המילה 2000. לדוגמה - 2000 Windows, נתב"ג 2000.
מספרים נבחרים בין 2000 ל-2999

2016 - מספר משולשי
2025 = 452
2030 = 27² + 26² + 25² = 24² + 23² + 22² + 21²
2048 = 211
2080 - מספר משולשי
2145 - מספר משולשי
2187 = 37
2197 =133
2205 - מספר שופע אי-זוגי
2211 - מספר משולשי
2278 - מספר משולשי
2346 - מספר משולשי
2401 = 74
2415 - מספר משולשי
2485 - מספר משולשי
2502 - מספר פרידמן יפה, 2+502
2520 - מספר פריק במיוחד, המספר הקטן ביותר שמתחלק במספרים 1-10, מספר הרשאד בבסיסים מסוימים
2556 - מספר משולשי
2584 - המספר השמונה עשרה בסדרת פיבונאצ'י
2620 - מספר ידידותי עם 2924.
2628 - מספר משולשי
2701 - מספר משולשי
2744 = 143
2775 - מספר משולשי
2850 - מספר משולשי
2924 - מספר ידידותי עם 2620.
2926 - מספר משולשי
ראו גם

באג 2000
שנת 2000